L’IES Comarcal intercanvia experiències amb alumnes d’Eslovènia
2025-07-24

L’alumnat de 3r d’ESO de l’IES Comarcal va acollir, del 16 al 22 d’octubre, a un grup de companys i companyes eslovens per a completar així l’intercanvi educatiu que el centre de Burjassot manté amb l’institut Osnovna Sola Vojke de la localitat d’Izola (Eslovènia). Durant tota una setmana, molt diferent a la rutina de les aules, els escolars locals van tindre ocasió d’ensenyar els seus costums i cultura als seus amics eslovens, a través de nombroses activitats culturals i lúdiques.

Entre altres experiències, el grup va visitar l’Ajuntament de Burjassot, tenint ocasió de departir amb l’alcalde; van anar també d’excursió al Parc natural de l’Albufera i al centre mediambiental Racó de l’Olla i van visitar la Ciutat de les Arts i de les Ciències. A més, en l’institut, tots van participar en diferents tallers i presentacions on la llengua anglesa va ser el principal vehicle de comunicació.